‘IFS’เครือสิงคโปร์ ขายไอพีโอทันก.ค.
&nbsp;
19 ส.ค. 2554

โพสต์ทูเดย์ — ไอเอฟเอสฯ แฟกตอริงของสิงคโปร์ เปิดขายหุ้นไอพีโอปลาย ก.ค. พร้อมเข้าเทรดตลาดหลักทรัพย์ใหญ่กลาง ส.ค.นี้
นายตัน เล เยน ประธานเจ้าหน้าที่บริหาร บริษัท ไอเอฟเอส แคปปิตอล (ประเทศไทย) เปิดเผยว่า บริษัทได้เพิ่มทุนจาก 350 ล้านบาท เป็น 470 ล้านบาท มูลค่าหุ้นที่ตราไว้ (พาร์) หุ้นละ 1 บาท เสนอขายหุ้นใหม่จำนวน 120 ล้านหุ้น กำหนดช่วงราคาขาย 1.301.40 บาท คาดเปิดขายหุ้นให้ประชาชนครั้งแรก (ไอพีโอ) ปลายเดือน ก.ค.นี้ ก่อนที่จะเข้าซื้อขายในตลาดหลักทรัพย์แห่งประเทศไทยสัปดาห์ที่สองของเดือน ส.ค.
ทั้งนี้ จะมีการนำเสนอข้อมูลต่อนักลงทุนวันที่ 21 ก.ค.นี้ ก่อนที่จะเซ็นแต่งตั้งผู้จัดการจำหน่ายและรับประกันการจำหน่ายหุ้นในวันที่ 28 ก.ค. ที่จะรู้ราคาขายที่แน่ชัด
สำหรับช่วงราคาขายขั้นต้นคิดเป็นสัดส่วนราคาต่อกำไร (พี/อี) ที่ประมาณ 78 เท่า จากค่าเฉลี่ยพี/อีของบริษัทลิสซิงและแฟกตอริงที่ 79 เท่า พี/อีเฉลี่ยกลุ่มการเงิน 14 เท่า และพี/อีตลาดเฉลี่ย 12 เท่า
บริษัทมีรายได้แฟกตอริง 85% ของรายได้ทั้งหมด โดยอัตราการเติบ โตสินเชื่อในอดีตเฉลี่ยปีละ 1030% และมีหนี้สงสัยจะสูญไม่เกิน 35%
อัตราการเติบโตของสินเชื่อที่สูงทำให้บริษัทมีความต้องการเงินทุนสูง โดยการขายหุ้นครั้งนี้จะส่งผลให้สัดส่วนหนี้สินต่อทุน (ดี/อี) ของบริษัทลดลงจาก 2.68 เท่า เหลือ 2 เท่า เทียบค่าเฉลี่ยอุตสาหกรรม 45 เท่า
บริษัทเป็นผู้ประกอบการธุรกิจแฟกตอริงชั้นนำของไทยที่ดำเนินการมานานที่สุดนับ 20 ปี โดยกลุ่มไอเอฟเอส กลุ่มการเงินชั้นนำในสิงคโปร์ มีนายลิม ฮัว มิน ชาวสิงคโปร์เป็นผู้ถือหุ้นใหญ่ที่ถือหุ้นใน บล.ฟิลลิป (ประเทศไทย) ด้วย
นับว่าไอเอฟเอส (ประเทศไทย) เป็นบริษัทลูกของเอเอฟเอสแห่งแรกที่มีฐานะทางการเงินแกร่งพอที่จะเข้าจดทะเบียนในตลาดหลักทรัพย์นอกเหนือจากบริษัทแม่ที่สิงคโปร์ โดยบริษัทมีบริษัทลูกอยู่อีกสองประเทศคือมาเลเซียและอินโดนีเซีย